open-index/open-wikipedia-markdown huggingface dataset:
Ernst Toch

**Ernst Toch** (født 7. desember 1887 i bydelen Leopoldstadt i Wien i Østerrike, død 1. oktober 1964 i Santa Monica i California i USA) var en komponist av klassisk musikk og filmmusikk. Han var østerriker av jødisk herkomst.

## Liv og virke
### Bakgrunn
Toch studerte filosofi ved universitetet i Wien, medisin ved universitetet i Heidelberg og deretter studerte han musikk ved Hoch-konservatoriet i Frankfurt am Main fra 1909 til 1913. 

### Musiker
Hans viktigste musikkinstrument var piano. Mye av hans egen diktning var ment for piano. Hans første komposisjoner stammer fra cirka 1900 og var kvartetter og pastisjer i samme stil som Mozart. Hans 6. kvartett op. 12 ble fremført i Wien i 1905. I 1913 ble Toch utnevnt til foredragsholder for piano og komposisjoner ved Musikhochschule som ligger i Mannheim. 

Etter å ha vunnet ytterligere fem store priser for sine musikaler arbeider, tjente Toch i fire år i militæret ved den italienske fronten under den første verdenskrig. I 1916 giftet Toch seg med Lilly Zwack, datter av en bankmann. 

Etter at den første verdenskrig var avsluttet, vendte Toch tilbake til Mannheim for å komponere og utvikle en ny stil av polyfoni. Toch mottok sin doktorgrad fra Universitetet i Heidelberg i 1921. Toch underviste ved konservatoriet i Mannheim, hvor en av hans elever var den kjente Hugo Chaim Adler. 

### I eksil
Etter den nasjonalsosialistiske maktovertakelsen i Tyskland i 1933, gikk Toch i eksil, først til Paris og deretter til London, hvor han skrev filmmusikk. I 1935 aksepterte han en invitasjon til å dra til New York City og undervise ved New School for Social Research. 

Toch døde i Santa Monica i California, og ble gravlagt ved Westwood Village Memorial Park Cemetery i Los Angeles. 

Toch er bestefar til Lawrence Weschler og Toni Weschler som begge er forfattere. 

Toch skrev også flere bøker som omhandlet musikkteori: *Melodielehre* (1923) og *The Shaping Forces in Music* (1948). Toch ble tildelt Pulitzerprisen i musikk i 1956 for sin tredje symfoni som ble fremført av Pittsburgh Symphony Orchestra, den 2. desember 1955.

## Referanser


## Eksterne lenker
* 
*
Tui (Spania)

**Tui** (spansk: **Tuy**) er en kommune i provinsen Pontevedra i Galicia i Spania. Den ligger ved grensen til Portugal. Kommunen hadde per 1. januar 2018 en befolkning på 16&nbsp;902. Katedralen Catedral de Santa María de Tui, innviet i 1225, er en av de mest berømte i Galicia.

## Referanser

## Eksterne lenker
*
Yucca aloifolia

***Yucca aloifolia***, også kalt «spansk bajonett» (engelsk: *Spanish bayonet*), er en stammedannende yucca i agavefamilien fra Nord- og Mellom-Amerika.

## Beskrivelse
Spansk bajonett er en høy stammedannende *yucca* som normalt blir 2−3 meter høy, noen ganger inntil 6 meter høy. Bladene er sylspisse og lys til middels grønne, inntil 60 cm lange og 2−3,5 cm brede. Etterhvert som planten vokser seg høy blir den topptung og faller over ende. Den fortsetter å vokse oppover og roter seg på nytt.

Det er ofte vanlig at planten produserer rotskudd som vokser tett på morplanten.

Blomsterstengelen er som regel kort, inntil 60 cm høy. Blomstene er hvite med et rosa skjær. I motsetning til størstedelen av yuccaslekten er ikke *Y. aloifolia* avhengig av knoppmøller for å pollinere blomstene.

Y. aloifolia er mye brukt som prydplante i sørlige USA og i Middelhavet. Den tåler tørke, kulde og varme svært godt. Men man bør unngå å plante den i nærheten av stier og veier hvor barn og husdyr kan ta skade av de skarpe bladene.

## Utbredelse
Planten vokser naturlig langs kysten fra Nord-Carolina i Sørøst-USA, langs Mexicogulfen til Mexico i vest og i Vestindia. I Mexico forekommer *Y. aloifolia* helt opp til 1800 moh. i tropiske skoger.

## Eksterne lenker
*
Gordon Durie

**Gordon Scott Durie** (født 6. desember 1965 i Paisley) er en skotsk tidligere fotballspiller som er mest kjent fra sine to perioder i angrepet hos de britiske klubbene Chelsea og Rangers. Durie fikk også 43 landskamper for  i perioden 1987 til 1998, og var blant annet med i troppen til VM i fotball 1990, EM i fotball 1992, EM i fotball 1996 og VM i fotball 1998.

## Klubbkarriere
Durie startet sin fotballkarriere hos East Fife FC i 1981 og fikk tilsammen over 80 seriekamper og 26 seriemål i lavere divisjoner frem til 1984, da han meldte overgang til den større klubben Hibernian FC. Hos «Hibs» fikk han 47 seriekamper og 14 seriemål i Scottish Premier League over to sesonger. I april 1986 ble Durie solgt til den engelske klubben Chelsea FC for 380 000 pund. Hos Chelsea utgjorde han en målfarlig duo med Kerry Dixon, og i 1987/1988-sesongen scoret han 13 seriemål, men klarte ikke å forhindre at klubben rykket ned.

I 1988/1989-sesongen scoret han 17 seriemål og bidro til at klubben rykket opp igjen til førstedivisjon etter kun én sesong på nivå to. Han fikk totalt 123 seriekamper og 51 seriemål for Chelsea frem til august 1991, da han ble solgt til Chelseas rival Tottenham Hotspur FC for 2,2 millioner pund. Hos Tottenham scoret han i sin debutkamp mot Southampton FC og dannet en målfarlig duo sammen med Gary Lineker. I 1992/1993-sesongen fikk han derimot konkurranse om førstelagsplassen av Teddy Sheringham og Nick Barmby.

I november 1993 ble han solgt videre til Rangers FC for 1,2 millioner pund, hvor han ble gjenforent med sin tidligere klubbkollega Paul Gascoigne fra Tottenham. Hos Rangers ble han en del av en suksessrik periode, hvor klubben vant ni strake seriemesterskap, etter å ha kommet til klubben hvor Rangers hadde vunnet sitt femte på rad. Durie utgjorde en målfarlig trio sammen med Ally McCoist og Mark Hateley, men etter 1998/1999-sesongen ble han ofte plassert på innbytterbenken, og i 2000/2001-sesongen avsluttet han fotballkarrieren hos Heart of Midlothian.

## Landslagskarriere
Durie fikk sin debut for  i en EM-kvalifiseringskamp mot  i november 1987. Han ble tatt ut i troppen til VM i fotball 1990 av landslagstrener Andy Roxburgh, hvor han kun fikk spille gruppespillskampen mot . Han ble også tatt ut i troppen til EM i fotball 1992 og EM i fotball 1996, hvor han fikk spille tilsammen fem av seks kamper. Hans siste turnering kom i 1998 da han av landslagstrener Craig Brown ble tatt ut i den skotske troppen til VM i fotball 1998, hvor han spilte alle de tre gruppespillskampene mot henholdsvis ,  og . Durie endte til slutt med 43 landskamper og syv mål for Skottland.

## Trenerkarriere
Fra november 2010 har Durie fungert som assistenttrener til John Robertson hos East Fife.

## Meritter
;Tottenham Hotspur
* FA Community Shield: 1991

; Glasgow Rangers
* Scottish Premier League: 1993/1994, 1994/1995, 1995/1996, 1996/1997, 1998/1999, 1999/2000
* Scottish Cup: 1996, 1999, 2000
* Scottish League Cup: 1994, 1997, 1999

## Referanser


## Eksterne lenker
*
Albert Villaró

**Albert Villaró i Boix** (født 5. mars 1964 i La Seu d'Urgell) er andorransk forfatter og middelalderhistoriker. Han har arbeidet som arkivar og arkeolog. Villaró har utgitt kortprosa, romaner og essays. Han er særlig kjent for sine historiske romaner. I 2006 ble Villaró tildelt *Premi Carlemany de novel·la* for boken *Blau de Prússia*.

## Bibliografi
;Kortprosa
* 1993 *La selva moral*, Edicions de la Magrana, Barcelona
;Romaner
* 2000 *Les ànimes sordes*, Edicions de la Magrana, Barcelona
* 2003 *Obaga*, Edicions de la Magrana, Barcelona
* 2003 *L’any dels francs*, Columna, Barcelona
* 2006 *Blau de Prússia*, Columna, Barcelona
;Essays og føljetonger
* 1996 *La Casa de la Vall*, Govern d’Andorra, Andorra la Vella
* 1998 *Els quatre pilans*, Edicions de la Magrana, Barcelona

## Referanser
Jinghanbanen

**Jinghanbanen** (forenklet kinesisk: 京汉铁路, tradisjonell kinesisk: 京漢鐵路, pinyin: *Jīnghàn Tiělù*) er (var) en jernbanelinje som strekker seg fra den kinesiske hovedstad Beijing til Hankou i provinsen Hubei. Den påbegynt i 1896 og ble åpnet i 1905. Finansieringen var til en hoveddel utenlandsk (særlig belgisk), og det tok lang tid for kineserne å nedbetale kostnadene, selv om linjen ble svært viktig for landets økonomi. 

Idag er linjen del av Jingguangbanen. 

På den andre siden av Yangtzefloden, i Wuchang, knyttet den på et vis an til en annen bane, Kanton-Hankou-banen, som løp fra Kanton til Wuchang. 

Både Hankou og Wuchang inngår i det som er blitt slått sammen til den store millionbyen Wuhan. Hankou ligger nord for elven Yangtze, som her er temmelig bred og dannet på en måte grensen mellom det nordlige og det sørlige Kina, og Wuchang ligger på søndre bredd.

Innen  Wuhan Yangtze-broen ble bygd i 1957 med assistanse fra ingeniører fra Sovjetunionen, og slik fysisk knyttet de to linjene sammen, brukte man en hel dag på å laste vognene på jernbanelenktere og frakte dem over floden.
Bardufoss videregående skole

**Bardufoss videregående skole** (fra 2010 til 2017 **Bardufoss Høgtun videregående skole**) er en videregående skole i Målselv i Troms. Skolen har to undervisningssteder. Hovedbygningen ligger på Rustadhøgda, mens avdeling for flyfag ligger på Bardufoss flystasjon med egen hangar.

Skolen tilbyr følgende utdanningsprogram:

* Studiespesialisering
* Bygg- og anleggsteknikk
* Håndverk, design og produktutvikling
* Elektro og datateknologi
* Helse- og oppvekstfag
* Idrettsfag
* Flyfag
* Påbygging til generell studiekompetanse

Fra 1. januar 2010 ble tidligere Høgtun videregående skole og Bardufoss videregående skole slått sammen til Bardufoss Høgtun videregående skole. Skolen hadde da tre skolesteder, gamle Bardufoss videregående skole i Sundlia, gamle Høgtun videregående skole på Olsborg og avdeling for flyfag lokalisert på Bardufoss flystasjon med egen hangar.

## Kjente personer som har gått på Bardufoss VGS
* Anne Marit Bjørnflaten, Ap-politiker. Allmennfag 1985-1989 

## Les også
* Liste over norske videregående skoler

## Referanser


## Eksterne lenker
*
Bernardo Leighton

**Bernardo Leighton** (født 16. august 1909 i Provincia de Biobío, Chile, død 26. januar 1995) var en chilensk kristendemokrat og politiker. I 1937 utnevnte daværende president Arturo Alessandri Palma ham som sysselsettingsminister.

Ifølge nedgraderte CIA-dokumenter frigitt av National Security Archive skal den italienske terroristen Stefano Delle Chiaie ha møtt andre DINA-agent Michael Townley og Virgilio Paz Romero fra Cuba for å forberede, med hjelp av diktator Francisco Franco sitt hemmelige politi, mordet på Bernardo Leighton. Den 5. oktober 1975 ble Leighton og hans kone alvorlig skadet av flere pistolskudd, mens de var i Roma. Leighton døde den 26. januar 1995, da han var 86 år gammel.

## Referanser
Elected

**«Elected»** er en sang med Alice Cooper fra 1972, skrevet av Cooper, Glen Buxton, Michael Bruce, Dennis Dunaway og Neal Smith.

Sangen er spor nummer tre på musikkalbumet *[[Billion Dollar Babies]]*, Coopers sjette studioalbum, som nådde 26.-plass på den amerikanske Billboard-listen, 4.-plass på den britiske albumlisten, og 3.-plass i Østerrike.

Sangen har blitt coveret av blant annet Ayreon (med gjestesanger Tobias Sammet), Def Leppard, og Bruce Dickinson (i en musikkvideo med Mr. Bean som ønsker å bli valgt inn i politikken).
Havfest

**Havfest** er en norsk musikkfestival på Storebø i Austevoll kommune som arrangeres i Gamle Prestagårdshagen på Storebø. Festivalen ble arrangert for første gang 22. mai 2010. Artistene som har opptrådt er blant andre Datarock og Reidar Larsen. Det ble i tillegg arrangert et «Bluescruise» med to bluesmusikere ombord i den ombygde ferga «Showboat». De to første årene har festivalen blitt arrangert i pinsen.

I 2011 deltok blant andre Fjorden Baby!, Vidar Busk & His True Believers, Forza, Charlotte & The Co-Stars, Bloodsurge, The Shitsez, Chitty Chitty Bang Gang og Casiokids.

Jonas Alaska, Team Me, Mikhael Paskalev, Razika, Lars Vaular og det lokale austevollsbandet Waver spilte på festivalen som ble arrangert for tredje gang i 2012. På showbåten Showtime spilte De Musikalske Dvergene.

Havfest er registrert som en frivillig organisasjon og hele arbeidet blir gjort gjennom dugnad. Det er valgt et styre for festivalen som står for driften.

## Eksterne lenker
* Havfests nettside
Antoni Morell

**Antoni Morell i Mora** (født 14. desember 1941 i Barcelona, død 5. januar 2020 i Andorra la Vella) var en andorransk forfatter. Han var utdannet jurist og arbeidet i Andorras statsforvaltning, blant annet som landets ambassadør til Den hellige stol i årene 2005 til 2010. Morell var en flittig skribent i andorransk og katalansk presse og har utgitt både romaner og sakprosa. I 1999 ble han tildelt *Premi Carlemany de novel·la* for romanen *La neu adversa*.

## Bibliografi
;Romaner
* 1983 *Set lletanies de mort*
* 1984 *Borís I, rei d'Andorra*
* 1987 *Als límits de l'alba*
* 1992 *L'esdevenidor assumit*
* 1996 *Karen nena de la llum*
* 1999 *La neu adversa*
;Sakprosa
* 1986 *Salvador Espriu i Andorra*
* 1989 *Andorra vol insòlit*
* 1992 *L'esdevenidor assumit*
* 1992 *Predicant en el desert*
* 1995 *Tastar Andorra*
* 2002 *Andorranes i andorrans*
* 2005 *Andorra, El Cor dels Pirineus*

## Referanser
Albert Salvadó

**Albert Salvadó i Miras** (født 1. februar 1951 i Andorra la Vella, død 3. desember 2020 samme sted) var en andorransk forfatter. 

Han var ingeniør av utdannelse og utga barnebøker, essays og romaner, gjerne med historisk tema. Salvadó er oversatt til spansk, fransk, portugisisk, gresk, tsjekkisk, slovakisk. I 2002 ble Salvadó tildelt *Premi Carlemany de novel·la* for boken *Els ulls d'Hanníbal*.

## Bibliografi
* *El mestre de Kheops* (1997)
* *L'enigma de Constantí el Gran* (1999) 
* *L'anell d'Àtila* (1999)
* *El rapte, el mort i el Marsellès* (2000)
* *Jaume I el Conqueridor* (*El punyal del sarraí*, *La reina hongaresa*, *Parleu o mateu-me*) (2001)
* *L'ull del diable* (2001)
* *El relat de Gunter Psarris* (2001)
* *Un vot per l'esperança* (2002)
* *Els ulls d'Anníbal* (2002)
* *L’ombra d’Ali Bei* (*Maleït català!*, *Maleït musulmà!*, *Maleït cristià!*) (2004)
* *La gran concubina d'Amon* (2005)
* *L'informe Phaeton* (2007)
* *Una vida en joc* (2010)
* *Obre els ulls i desperta* (2011)
**Vols viure* (2018)

## Referanser


## Eksterne lenker
* Forfatterens nettsted
Liu Haili

**Liu Haili** (født 24. desember 1984) er en kinesisk friidrettsutøver, som konkurrerer i sjukamp. Hun representerte Kina under Sommer-OL 2008, der hun ble nummer 20.

## Eksterne lenker
*
Till Wöschler

**Till Wöschler** (født 9. juni 1991) er en tysk spydkaster. Han vant junior-VM 2010 i Moncton, i New Brunswick, Canada.

Han vant junior-VM med ny personlig bestenotering på 82,52 meter. Resultatet slo den gamle tyske juniorrekorden til Matthias de Zordo med nær fire meter, og, gjør Wöschler til tidenes femte beste junior i verden, per 1. juni 2011. 7. mai 2011 forbedret han sin personlige rekord til 83,65 meter under et stevne i Pirmasens. 

## Referanser


## Eksterne lenker
*
Shi Na

**Shi Na** (født 17. februar 1981 fra Xintai i provinsen Shandong i Folkerepublikken Kina) er en kinesisk friidrettsutøver, som konkurrerer i kappgang. Hun representerte Kina under Sommer-OL 2008, der hun ble nummer 13.

## Referanser


## Eksterne lenker
*
Zhang Shujing

**Zhang Shujing** (født 1978) er en kinesisk friidrettsutøver, som konkurrerer i maraton. Hun representerte Kina under Sommer-OL 2004, der hun ble nummer 12. Hun deltok i samme øvelse under OL 2008 i Beijing, der ble hun nummer 41.

## Referanser


## Eksterne lenker
*
Irene Tedrow

**Irene Tedrow** (født 3. august 1907 i Denver, Colorado, død 10. mars 1995) var en amerikansk karakter-skuespiller på teater, film, fjernsyn og på radio. 

Tedrow er også mor til skuespillerinnen Enid Kent og hun var en av grunnleggerne av Globe Theater. Hun hadde en periodisk tilbakevendende rolle som mrs. Elkins i TV-serien *Dennis the Menace* på 1950-tallet, hvor hennes rollefigur var en snill og omtenksom kvinne. Som karakter-skuespiller ble Tedrow aldri gitt noen betydelige roller, til tross for å at hun dukket opp i mange  TV-serier som The Twilight Zone, The Mary Tyler Moore Show, Diff'rent Strokes og Facts of Life. Den 10. mars 1995, døde Tedlow i Hollywood av slag. Hennes grav ligger ved Westwood Village Memorial Park Cemetery.

## Referanser


## Eksterne lenker
*
Chen Rong (friidrettsutøver)

**Chen Rong** (født 18. mai 1988 fra provinsen Hebei i Folkerepublikken Kina) er en kinesisk friidrettsutøver, som konkurrerer i maraton. Hun representerte Kina under Sommer-OL 2008, der hun ikke startet løpet sitt.

## Referanser


## Eksterne lenker
*
Frank Tuttle

**Frank Tuttle** (født 6. august 1892, død 6. januar 1963) var en regissør og skribent fra Hollywood som regisserte over 70 filmer i en karriere som varte fra begynnelsen av 1920-tallet til hans siste film *Island of Lost Women* i 1959.

Tuttle døde i 1963, i en alder av 70 år, og ble Tuttle gravlagt ved Westwood Village Memorial Park Cemetery i Los Angeles, California.

## Filmer i utvalg
*1922 – *The Cradle Buster*
*1923 – *[[Puritan Passions]]*
*1923 – *[[Second Fiddle]]*
*1924 – *[[Grit (film)|Grit]]*
*1924 – *[[Dangerous Money]]*
*1925 – *The Lucky Devil*
*1925 – *[[Amor i karantene]]*
*1926 – *The American Venus*
*1926 – *[[Evig din i 14 dager]]*
*1926 – *The Untamed Lady*
*1926 – *[[Hva en kvinne tilgir]]*
*1927 – *[[Forsvundet i storbyen]]*
*1928 – *[[Hans private liv]]*
*1930 – *Paramount stjerneparade* (medregissør)
*1932 – *[[Natten er vår]]*
*1933 – *[[Snobbe-hotellet]]*
*1933 – *[[Skandalen i Rom]]*
*1934 – *[[Mitt hjerte for deg]]*
*1935 – *The Glass Key*
*1935 – *Hjerter-Konge*
*1936 – *College Holiday*
*1937 – *Hawaii-netter*
*1939 – *[[Hvetebrødsdager i Paris]]*
*1939 – *Jeg stjal en million*
*1942 – *[[Revolver til leie]]*
*1951 – *Denne mann er farlig*
*1955 – *[[Frisco Bay]]*
*1956 – *Skrik i natten*

## Referanser


## Eksterne lenker
*
Zhu Xiaolin

**Zhu Xiaolin** (kinesisk: 朱晓琳, pinyin: *Zhū Xiǎolín*, født 20. februar 1984 fra Xiuyan i provinsen Liaoning i Folkerepublikken Kina) er en kinesisk friidrettsutøver, som konkurrerer i maraton. Hun representerte Kina under Sommer-OL 2008, der hun ble nummer 4.

## Referanser


## Eksterne lenker
*
June Walker

**June Walker** (født 14. juni 1900, død 3. februar 1966) var en amerikansk skuespiller på teater og film. 

Walker debuterte som skuespiller i flere teater-oppsetninger på Broadway. I 1926 giftet hun seg med den britiske skuespilleren Geoffrey Kerr (født 26. januar 1895, død 1. juli 1971). Paret skilte seg i 1943, deres sønn er skuespilleren John Kerr (født i 1931). Walker dukket opp sammen med sin sønn, John Kerr, i en episode av TV-serien Justice i 1954 som gikk på kanalen NBC. Ved hennes bortgang i februar 1966, 65 år gammel, ble Walker gravlagt ved Westwood Village Memorial Park Cemetery i Los Angeles, California.

## Referanser


## Eksterne lenker
*
Kent Taylor

**Kent Taylor** (født 11. mai 1907 i Iowa, død 11. april 1987) var en amerikansk skuespiller.

Taylor dukket opp i mer enn 110 filmer, mesteparten av dem var B-filmer på 1930-og 1940-tallet, selv om han også hadde roller i flere prestisjetunge utgivelser, deriblant Death Takes a Holiday (1934) og Payment on Demand (1951). De siste årene av hans skuespiller-karriere ble tilbrakt i slasher og skrekk-filmer. Taylor ble gravlagt ved Westwood Village Memorial Park Cemetery i Los Angeles, California. Sammen med Clark Gable, fungerte Kent Taylor som inspirasjonen bak navnet til Supermanns alter ego, Clark Kent.

## Referanser


## Eksterne lenker
*
Danny Sugerman

**Danny Sugerman** (født 11. oktober 1954, død 5. januar 2005) var den andre manageren for det Los Angeles-baserte rockebandet The Doors, og han skrev flere bøker om Jim Morrison og The Doors.

Sugerman skrev blant annet boken *No One Here Gets Out Alive* (sammen med Jerry Hopkins), og sin egen selvbiografi *Wonderland Avenue*. Sugerman erstattet den opprinnelige manageren for The Doors, Bill Siddons. Sugerman hjalp filmregissøren Oliver Stone med produksjonen av filmen om The Doors i 1991. Sugerman begynte å jobbe med The Doors da han var tolv år gammel. Sugerman døde den 5. januar 2005 etter en langvarig kamp mot lungekreft, og han ble gravlagt ved Westwood Village Memorial Park Cemetery i Los Angeles, California.

## Referanser


## Eksterne lenker
* 
*
Ray Stark

**Ray Stark** (født 3. oktober 1915, død 17. januar 2004) var en amerikansk teaterprodusent og filmprodusent. Etter 2. verdenskrig ble han en av Hollywoods mest vellykkede selvstendige filmprodusenter; han stod bak noen av de største kassasuksessene i perioden 1960–1990. 

Stark var opprinnelig teaterprodusent. Da han skulle sette opp musikalen *[[Funny Girl (musikal)|Funny Girl]]*, som var løselig basert på livshistorien til hans egen svigermor Fanny Brice, valgte han å gi hovedrollen til den da totalt ukjente Barbra Streisand. Denne rollen ble hennes gjennombrudd, først på scenen og deretter i filmversjonen av det samme stykket. Stark og Streisand lagde ytterligere tre filmer sammen. Som filmprodusent samarbeidet Stark ellers blant annet med regissøren John Huston, et samarbeid som resulterte i fem filmer. Han produserte også tre filmer regissert av Sydney Pollack. Skuespilleren Richard Dreyfuss uttalte i 2016 at han kunne takke Stark for sitt gjennombrudd. 

Ray Starks gravsted befinner seg på gravlunden Westwood Village Memorial Park Cemetery i Los Angeles, California. Stark var svært opptatt av kunst, og en nær venn av Henry Moore. Foruten en rekke av Moores skulpturer eide han verker av Picasso, Monet og Kandinsky, for å nevne noen eksempler. I 1982 opprettet han og ektefellen Frances Stark den veldedige stiftelsen The Fran and Ray Stark Foundation, som har som formål å bidra til utviklingen av mer kunst i det offentlige rom, kulturelle formål og medisinsk utvikling. Ray Stark testamenterte ytterligere en stor del av samlingen til Getty Museum i Los Angeles. Denne gaven ble verdsatt til 750 millioner dollar. Eiendommene han etterlot seg ble verdsatt til i overkant av to milliarder dollar.

## Filmer produsert av Stark (utvalg)

* 1961 – *[[West Side Story (1961)|West Side Story]]*
* 1968 – *[[Funny Girl (film)|Funny Girl]]*
* 1970 – *[[Uglen og pusekatten]]*
* 1973 – *[[Våre beste år]]*
* 1975 – *[[Funny Lady]]*
* 1977 – *[[The Goodbye Girl]]*

* 1982 – *[[Annie (musikal)|Annie]]*
* 1989 – *[[Steel Magnolias]]*

## Referanser


## Eksterne lenker
*
Summer School

***Summer School*** er en amerikansk ungdomskomedie fra 1987 regissert av Carl Reiner. Filmen handler om en gymnastikklærer som må skrote ferieplanene når han får beskjed om å undervise en gruppe tenåringer i løpet av sommeren. Elevene har lave karakterer og mangler motivasjon til å forbedre dem. Hovedrollen spilles av Mark Harmon, mens sentrale biroller spilles av Kirstie Alley og Courtney Thorne-Smith. 

## Handling
Freddy Shoop er ansatt som gymnastikklærer ved en High School i California. Det er helt på slutten av skoleåret og han forbereder seg til en etterlengtet ferietur til Hawaii, men til hans store ergrelse beordrer skolens viserektor ham til å undervise noen uengasjerte tenåringer i engelsk denne sommeren. Elevene har blitt hengende kraftig etter og derfor må de bruke sommeren til å forbedre karakterene. De utgjør en meget brokete forsamling av individer og Freddy opplever den første tiden med dem som meget problematisk. Til alt hell blir han gitt pågangsmot av den vakre kvinnelige historielæreren Robin og etter en stund knytter han bånd til elevene og klarer å inspirere dem på sin egen måte. Samtidig med dette blir han forelsket i Robin, men det er ikke like gjensidig i starten. I løpet av sommeren gjennomgår han en prosess der han innser at han må ta både lærerjobben og elevenes utfordringer mer på alvor. 

## Om filmen
### Publikum
*Summer School* ble en moderat suksess i USA, hvor den innbrakte drøyt $35 millioner og havnet på en 32. plass over de meste innbringende filmene i 1987.

### Anmelderne
Den fikk blandet mottakelse, noe som gjenspeiles i at den har fått 56 % på Rotten Tomatoes. Den amerikanske filmkritikeren Roger Ebert gav den bare en halv av i alt 4 stjerner, mens Leonard Maltin gav den 2,5 av 4 stjerner.
### Annet
*Summer School* ble ikke satt opp på kino i Norge, men ble utgitt på video i 1988 av Esselte Video.

## Rollebesetning
* Mark Harmon&nbsp;– Mr. Freddy Shoop
* Kirstie Alley&nbsp;– Ms. Robin Bishop
* Robin Thomas&nbsp;– Vice Principal Phil Gills
* Patrick Labyorteaux&nbsp;– Kevin Winchester
* Courtney Thorne-Smith&nbsp;– Pam House
* Dean Cameron&nbsp;– Francis "Chainsaw" Gremp
* Gary Riley&nbsp;– Dave Frazier
* Richard Steven Horvitz&nbsp;– Alan Eakian
* Kelly Jo Minter&nbsp;– Denise Green
* Shawnee Smith&nbsp;– Rhonda Altobello
* Ken Olandt&nbsp;– Larry Kazamias
* Fabiana Udenio&nbsp;– Anna-Maria Mazarelli
* Beau Starr&nbsp;– Mr. Gremp
* Laura Waterbury&nbsp;– Mrs. Gremp
* Tom Troupe&nbsp;– Dommer
* Francis X. McCarthy&nbsp;– Rektor Kelban 
* Amy Stock-Poynton&nbsp;– Kim

## Referanser


## Eksterne lenker
*
Louis Le Prince

**Louis Aimé Augustin Le Prince** (født 28. august 1841, forsvant 16. september 1890) var en fransk oppfinner som er betraktet av mange filmhistorikere som den sanne far til filmen, ved at han var den første som lage levende bilder på papirfilm ved hjelp av kamera med enkellinse. Foruten å arbeide i sitt hjemland jobbet han også i Storbritannia og i USA, og gjorde banebrytende arbeid i 1888 i den engelske byen Leeds i West Yorkshire. 

I 1886 bygde han det første fungerende filmkameraet. I 1887 flyttet han tilbake til England igjen, men hans hustru fulgte ikke med, og i oktober 1888 traff han hustruens familie, Whitleyene, i England. Det var da han benyttet sitt kamera for første gang. Han filmet da familien Whitley sprang rundt og hoppet rundt i bakgården, en film kalt for *[[Roundhay Garden Scene]]*. Den var opprinnelig 10 minutter lang, men nå finnes bare to sekunder igjen av den. Dessuten gjorde han en gatescene fra Leeds Bridge hvor han benyttet kamera med enkeltlinse og papirfilm fra Eastman. Disse ble gjort flere år før arbeidet til konkurrerende oppfinnere som Auguste og Louis Lumière og Thomas Edison.

Han var derimot aldri i stand til å utføre en planlagt offentlig demonstrasjon i USA ettersom han på mystisk vis forsvant fra et tog den 16. september 1890. Han hadde skrevet til sin hustru at han skulle komme hjem, men først skulle han treffe sin bror. Den 16. september 1890 ble han sett gå ombord i et tog, men alle spor av ham opphørte. Man vet at Le Prince hadde hatt problemer med økonomien. Hans familie og venner lette forgjeves etter ham, men fant ingen spor eller ledetråder. Hverken hans lik eller hans bagasje ble noen gang funnet. I et politiarkiv i Paris ble det i 2003 funnet et fotografi av en druknet mann som *kan* ha vært Le Prince.

:«Til sist vil jeg si at herr Le Prince på mange vis var en meget usedvanlig mann, adskilt fra oppfinnergeni, som uten tvil var stort. Han sto 190 cm høy på sine strømper, proporsjonalt velbygd og han var meget mild og hensynsfull og, om enn en oppfinner, var meget ekstremt fredelig anlagt hvor ingenting synes å irritere.»
::**Erklæringen fra Frederic Mason** (snekker og assistent for Le Prince, 21. april 1931, det amerikanske konsulatet i Bradford, England)

:«Le Prince hadde faktisk greid å gjøre levende bilder minst syv år før brødrene Lumière og Thomas Edison, og således henstilles det om at historien til den tidlig filmkunsten bør skrevet om.»
::**Richard Howells** (*Screen* vol.47 #2, sidene 179~200, Oxford University Press, 2006)

## Referanser


## Eksterne lenker
* 
* Adventures In Cybersound – omfattende biografi ved Russell Naughton, RMIT University, Melbourne. 
* Roundhay Garden Scene, YouTube
* Leeds Bridge, YouTube
Zuzana Hejnová

**Zuzana Hejnová** (født 19. desember 1986 i Liberec) er en tsjekkisk friidrettsutøver. Hun har spesialisert seg på øvelsene 100 meter hekk, 400 meter og 400 meter hekk. Som junior konkurrerte hun også i sjukamp. Hejnová ble verdensmester på 400 m hekk i VM i friidrett 2013 i Moskva.

Hun vant 400 meter hekk under junior-VM i friidrett 2003 i Sherbrooke, Canada med tiden 57,54. Året etter, i Grosseto, Italia, vant hun sølv med tiden 57,44. Vinner var russiske Jekaterina Kostetskaja, som vant med god margin på tiden 55,55. I mars 2008 nådde hun ikke finalen på 400 meter under innendørs-VM, men vant bronse med det tsjekkiske stafettlaget på 4 x 400 meter.  

Hejnová deltok på 400 meter hekk under OL i Beijing, og ble der nummer sju. Hun tok sølv på 400 m hekk i Sommer-OL 2012 i London. I 2011 vant hun 400 meter hekk under EM i friidrett for lag i Stockholm, på ny tsjekkisk rekord med tiden 53,87.

## Referanser


## Eksterne lenker
* 
* 
* 
*
Jammerbugt FC

**Jammerbugt FC**, er et dansk fotballag fra Pandrup i Jammerbugt kommune, som spiller i 2. divisjon.

## Historie
Blokhus FC er formet som en elite oppgradere programmet for Jetsmark Idrætsforening. Overbygg trådte i kraft 1. juli 2008. Klubben flyttet i juni 2011 op i 1. divisjon for første gang i klubbens historie.

Blokhus FC spiller sine hjemmekamper på Jetsmark Stadion. Deres draktfarger er lyseblå trøye, svarte bukser og svart strømper.

## Eksterne lenker
* 
* Blokhusfc.dk  – offisiell side
Christian Overby

**Christian Overby** (født 23. august 1985) er en dansk fotballspiller som spiller på midtbanen for FC Hjørring i den danske 1. divisjon. Han har tidligere spilt for Viborg FF i Superligaen.

## Eksterne lenker
*
Gunder Hagen

**Gunder Olsen Hagen** (født 1826 i Rendalen, død 1914 i Hammerfest) er en tidligere lærer og bokhandler i Hammerfest. Han var grunnleggeren av firmaet G.Hagen.

Han ble uteksaminert fra Asker seminar i 1849, og med 4 års praksis som omgangsskolelærer i hjembygden fikk han ansettelse som lærer i borgerskolen i Hammerfest i 1854. Han nøyde seg ikke med å videreformidle boklig lærdom, men så hurtig behovet for en bokhandel. Han stiftet derfor i 1855 en bokhandel, som i dag er landsdelens eldste bokhandel.

Etter Gunder Hagens død i 1914, overtok hans sønn Toralv Hagen(1876–1957) ledelsen av firmaet fram til tredje generasjon Gunnar Hagen overtok i 1946. Nå ledes firmaet av fjerde generasjon Toralv (Toto) Hagen.

G. Hagen bok- og papirhandel ble etablert som et personlig selskap i 1855 av Gunder Hagen. I 1890-årene ble virksomheten utvidet til trykkeri og konsertbyrå. I 1910 ble AS Hammerfest bakeri stiftet. Senere ble gull/sølv, fotografiutstyr og radio/musikk naturlige tilleggsprodukter til bok og papir. I 1978 ble bakeriet nedlagt, og gull/sølv og musikk ble etablert som egne avdelinger i disse lokalene. I 1988 ble virksomheten omdannet til aksjeselskap. I 1993 ble det etablert filial i Honningsvåg etter tidligere Honningsvåg Bokhandel.

I løpet av de siste 20 årene har bedriften deltatt i etableringen av flere selskaper og er således involvert i ulike virksomheter i Hammerfest, deriblant byens største kjøpesenter Nissen Hammerfest Senter.  G. Hagen er medlem av kjedene Libris og Kontorspar
og markedsføres dermed under navnene G. Hagen Libris og G. Hagen Kontorspar.  I 2014 kjøpte firmaets eier Toto Hagen opp et av fylkets eldste selskap Hauans AS men etter 2 år drift ble Hauans AS slått konkurs i juni 2016 etter 131 års drift.

## Kilder
* *Havet ved din stuedør*, Jubileumsskrift i anledning Hammerfest Handelsstandsforenings (HHF) 150-årsjubileum 1844-1994, utgitt av HHF i 1994.
Nico (film)

***Nico*** (også kjent som *Above the Law*) er en amerikansk action- og kriminalfilm fra 1988 med Steven Seagal i hovedrollen. Andre sentrale roller spilles av Pam Grier, Sharon Stone og Henry Silva. Regi er ved Andrew Davis, mens Andrew Davis og Steven Seagal skrev selve historien til filmen. Seagal er også medprodusent. Den harbarkede politimannen Nico starter sin egen etterforskning av korrupte krefter innad i FBI som bruker narkopenger til å finanseiere invasjon av en land

*Nico* er den første filmen til Steven Seagal.

## Handling
Nico Toscani (Steven Seagal) er en hardbarket politimann i Chicago med bakgrunn i CIA, samt ekspert i kampsport. Sammen med sin kvinnelige partner Delores, gjør han stort narkokupp, men øyeblikkelig er FBI på pletten og får de mistenkte løslatt. Like etter blir en prest i hans nabolag drept og Nico blir advart om at både han og hans familie er i fare. Han skjønner at det er korrupte elementer innen FBI og starter derfor sin egen etterforskning. Sporene leder ham til CIA-agenten Kurt Zagon, som arbeider med å finanseiere en invasjon av Nicaragua. Han får også greie på at det eksisterer en plan om å drepe en amerikansk senator.

## Om filmen
;Anmelderne
*Nico* fikk blandet mottakelse av filmkritikerne og har oppnådd 47 % på Rotten Tomatoes. Den amerikansk filmkritikeren Roger Ebert gav den ganske god omtale og endte opp med å gi den 3 av 4 stjerner.

Aftenpostens anmelder gav den dårlig omtale og skrev blant annet: «Seagal mangler nærvær, personlighet og karisma. Han tar ikke kamera skikkelig». Dagbladets anmelder gav den terningkast to.

;Publikum
Filmen ble en moderat suksess i USA, hvor den innbrakte nesten $19 millioner. Produksjonskostnadene var på ca $7,5 millioner.

;I Norge
Filmen gikk på norske kinoer høsten 1988 under tittelen *Nico*. Den ble også lansert på video under denne tittelen. Senere har bruken av tittelen *Above the Law* blitt mer vanlig.

## Rollebesetning
* Steven Seagal – Det. Sgt. Nico Toscani
* Sharon Stone – Sara Toscani
* Pam Grier – Det. Delores “Jacks” Jackson
* Henry Silva – Kurt Zagon
* Ron Dean – Det. Lukich
* Daniel Faraldo – Tony Salvano
* Miguel Nino – Chi Chi Ramon
* Nicholas Kusenko – FBI Agent Neeley
* Joe Greco – Father Joseph Gennaro
* Chelcie Ross – Nelson Fox
* Michael Rooker – Mann i Bar #1
* Dale Payne – Mann i Bar #2
* Joe D. Lauck – Senator Ernest Harrison
* Henry Godinez – Father Tomasino

## Referanser


## Eksterne lenker
*
Pedro Infante

**Pedro Infante** (født 18. november 1917 i Mazatlán i Sinaloa, død 15. april 1957 i Mérida i Yucatán) var en meksikansk skuespiller og sanger. Han spilte i over 60 filmer og spilte inn over 300 sanger, og er en av de aller mest kjente meksikanere innen underholdningsbransjen gjennom tidene.

## Referanser


## Eksterne lenker
*
Claudio Suárez

**Claudio Suárez** (født 17. desember 1968 i Texcoco) er en meksikansk tidligere fotballspiller. Han spilte i forsvar, og er spilleren med flest landskamper for , 178 i alt. Det gjør ham også til utespilleren i verden med flest landskamper; bare målvakta Mohammed Al-Deayea fra  har flere, med 181.

Suárez skåret seks landslagsmål. Han deltok i tre VM for Mexico: i 1994, 1998 og 2006. Han spilte for UNAM, Guadalajara, UANL og Chivas USA, og la opp i 2006.

## Referanser


## Eksterne lenker
*
Russlands superliga i ishockey

**Russlands superliga i ishockey (RSL)** (russisk: *Профессиональная Хоккейная Лигą*) var tidigere den høyeste divisjonen i russisk ishockey, och ansås for å være den beste ishockeyligaen i verden etter NHL. Superligaen ble grunnlagt innen 1996/1997-sesongen og var en del av den russiske proffligaen som var delt i tre divisjoner: Superligaen, Primærligaen (Vyssjaya Liga) og Første Liga (Pervaja Liga).

Ligaen ble oppløst etter 2007/2008-sesongen og erstattet av Kontinental Hockey League (KHL). KHL innlemmet alle 20 klubber som tidligere utgjorde den russiske superligaen for i alt å omfatte 24 klubber i sin første sesong.
Monster Energy

**Monster Energy** er en serie med amerikanske energidrikker, distribuert og markedsført av Hansen Natural. Drikken ble lansert i 2002 og kom til Norge i 2010 med de første smakene «Original» og «Ripper».

Monster Energy er sponsor for flere idrettsarrangement og av individuelle idrettsutøvere, som Greg Lutzka, Sam Hill, Robby Gordon, Valentino Rossi, Ken Block og Lando Norris.

## Varianter
;Originale smaker
*Absolutely Zero
*Assault
*Cuba Lima
*Heavy Metal (Sluttet produsering)
*Import
*Import Light
*Khaos
*Lo-Carb
*M-80 (Sluttet produsering)
*MIXXD (Sluttet produsering)
*Original
*Ripper
*Ultra Black (Sluttet produsering)
*Ultra Blue
*Ultra Citron
*Ultra Red
*Ultra Sunrise
*Zero Ultra
*Ultra Paradise

;Dub Monsters
*Monster - Baller´s Blend
*Monster - DUB (Sluttet produsering)
*Monster - Mad Dog

;Rehab Monsters
*Green Tea
*Lemonade
*Orangeade
*Pink Lemonade
*Protean (Sluttet produsering)
*Rojo Tea

;Java Monsters
*Big Black (Sluttet produsering)
*Cappuchino
*Chai Hai (Sluttet produsering)
*Irish Blend
*Kona Blend
*Kona Cappuchino
*Lo-Ball (Sluttet produsering)
*Loca Moca
*Mean Bean
*Nut Up (Sluttet produsering)
*Originale (Sluttet produsering)
*Russian (Sluttet produsering)
*Toffee
*Vanilla Light

;Hitman Shooters
*Original
*LoBo (Sluttet produsering)
*Sniper (Sluttet produsering)

;Nitrous/ExtraStrength Monster 
*Nitrous – Anti Gravity (Sluttet produsering)
*Nitrous – Killer B (Sluttet produsering)
*Nitrous – Super Dry (Sluttet produsering)
*ExtraStrength – Anti Gravity
*ExtraStrength – Black Ice
*ExtraStrength – Killer B (Sluttet produsering)
*ExtraStrength – Super Dry

;X-Presso Monster 
*Hammer 
*Midnite

;Muscle Monster
*Banana
*Chocolate
*Coffe (Sluttet produsering)
*Strawberry
*Vanilla

## Eksterne lenker
*
Peoplepeace

**Peoplepeace** er en norsk organisasjon for tvangsreturnerte, grunnlagt 16. september 2010 i Oslo.

Organisasjonen er en uavhengig medlemsorganisasjon (NGO) som arbeider for asylsøkeres og migranters velferd og rettssikkerhet ved tvangsretur fra Norge. 

Gjennom undersøkelser, dokumentasjon og rapportering belyser Peoplepeace problematiske sider ved tvangsretur fra Norge og EU (Schengenområdet). Det legges spesielt vekt på tre hovedområder: hva som skjer rett før, under og i tiden etter tvangsretur.

Peoplepeace åpnet en hotline for tvangsreturnerte i januar 2014.

## Referanser


## Eksterne lenker
*
Landkreis Hoyerswerda (1825–1952)

**Landkreis Hoyerswerda** var en Landkreis i kongeriket Preussen og senere Fristaten Preussen. Kretsen ble opprettet i 1825 i Regierungsbezirk Liegnitz i provinsen Schlesien, ble i 1919 overført til provinsen Nedre Schlesien, i 1938 overført tilbake til provinsen Schlesien, og i 1941 enda en gang til provinsen Nedre Schlesien.

Ved oppløsningen av Preussen i 1947, ble kretsen en del av Den tyske demokratiske republikk (DDR). Fra 1945 tilhørte kretsen Land Sachsen, og i juli 1952 ble den oppløst under en administrativ reform i DDR der landene ble oppløst og erstattet av *[[Bezirk (DDR)|Bezirke]]*.

Den vestlige delen av Landkreis Hoyerswerda ble under denne reformen skilt ut som Kreis Senftenberg, mens den gjenværende delen fortsatte under navnet Kreis Hoyerswerda innenfor Bezirk Cottbus i DDR. I 1990 skiftet denne navn til Landkreis Hoyerswerda, og eksisterte frem til 1. januar 1996.

Det geografiske området som omfattet den prøyssiske landkretsen Hoyerswerda befinner seg idag innenfor Landkreis Oberspreewald-Lausitz i Brandenburg og Landkreis Bautzen og Landkreis Görlitz i Sachsen.

Landkreis Hoyerswerda hadde i 1939 et areal på 869 km² og 59 303 innbyggere.
ISO 3166-2:GW

**ISO 3166-2:GW** er Guinea-Bissaus del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1. 

For Guinea-Bissau er det definert koder for to nivåer av underinndelinger:
* 3 provinser
* 1 autonom sektor og 8 regioner
Den autonome sektoren Bissau er landets hovedstad og har spesiell status på linje med regionene.

Hver kode består av to deler, atskilt av en bindestrek. Første del er , ISO 3166-1 alfa-2-koden for Guinea-Bissau. Andre del er en av følgende:
* én bokstav: provinser
* to bokstaver: autonom sektor og regioner

## Nåværende koder
### Provinser

### Autonom sektor og regioner

## Endringer
Følgende endringer i Guinea-Bissaus oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Guinea-Bissaus regioner

## Eksterne lenker
* Regions of Guinea-Bissau, Statoids.com
Den saudi-irakiske nøytrale sonen

**Den saudi-irakiske nøytrale sonen** var et område på  km² mellom Saudi-Arabia og Irak der grensa mellom landene ikke hadde blitt fastsatt. Mahammarahtraktaten fra 5. mai 1922 utsatte konflikten mellom Storbritannia (som hadde mandatet for Irak) og kongedømmet Najd (som seinere ble til Saudi-Arabia). Traktaten unngikk å sette bestemte landegrenser. Etter videre forhandlinger definerte Uqairprotokollen fra 2. desember samme år de fleste grensene mellom landene, og oppretta den nøytrale sonen.

Ingen militære eller permanente bygninger skulle bygges i eller nær sonen, og nomader fra begge land skulle ha uinnskrenka tilgang til beitene og brønnene der.

Administrativ deling av området ble oppnådd i 1975, og en grensetraktat ble underskrevet i 1981. Av ukjente grunner ble ikke traktaten meldt til FN, og ingen utenfor Saudi-Arabia og Irak ble fortalt om endringa eller vist kart over området med den nye grensa. Da Gulfkrigen nærma seg tidlig i 1991 kansellerte Irak alle internasjonale avtaler med Saudi-Arabia siden 1968. Saudi-Arabia svarte med å melde alle tidligere grenseforhandlinger med Irak til FN i juni 1991. Slik endte den juridiske eksistensen til den nøytrale sonen.

Den saudi-irakiske nøytrale sonen hadde tidligere ISO 3166-1-kodene  (alfa-2) og  (alfa-3). Disse kodene ble sletta i 1993. FIPS 10-4-koden for sonen var ; denne ble sletta i 1992.

## Se også
* Iraks geografi
* Saudi-Arabias geografi

## Referanser
Enric Marfany

**Enric Marfany i Gosset** (født 1877 i Sant Julià de Lòria, død 3. november 1957 i Barcelona) var en andorransk prest, organist og komponist av musikk for kor og orgel. Han er kjent for å ha satt musikk til Andorras nasjonalsang, *[[El Gran Carlemany]]*. Marfany virket for det meste i Den katolske kirke i Catalonia.

## Referanser
Robert Pastor i Castillo

**Robert Pastor i Castillo** (født 23. mars 1945 i Valencia) er en andorransk journalist og forfatter.
 Han har arbeidet for avisen *Diari d'Andorra*, samt for baskiske og katalanske aviser. Pastor har utgitt lyrikk og essays på katalansk og skjønnlitteratur så vel som sakprosa på kastiljansk.

## Bibliografi
;Katalansk
* *Mai no tornaràs a Ítaca, Ulisses*, lyrikk, Andorra la Vella, 1994 
* *Entre l'aigua i la pedra*, lyrikk, Andorra la Vella, 2000 
* *1991-2001: deu anys d'Andorra, deu anys de Diari*, essays, Andorra la Vella, 2001 
* *Aquí les penjaven*, essays, Andorra la Vella, 2004 
;Kastiljansk
* *Apala, de maldito a héroe*, 1977
* *Euskadi, no os importe matar*, 1978
* *Yressa de Gaxen y otras cinco, brujas*, roman, 1978
* *Euskal-herria en Venezuela*, 1979
* *Estatuto Vasco*, 1979
* *Autonomia*, 1980
* *Trebiño en Alava*, 1983
* *Cuentos*, 1985
* *Perurena*, 1986

## Referanser
Joan Peruga Guerrero

**Joan Peruga Guerrero** (født 1954 i Santalecina) er en andorransk romanforfatter.

Peruga har studert historie ved Universitat Autònoma de Barcelona. Han har arbeidet som lærer i Andorra, vært styremedlem for Institut d'Estudis Andorrans og vært spaltist i avisen *Diari d'Andorra*. Peruga utga arbeider om Andorras historie, før han begynte å skrive skjønnlitteratur. Peruga skriver på katalansk.

I 1997 mottok han litteraturprisen *[[Premi Fiter i Rossell]]* for romanen *Últim estiu a Ordino*. 

## Bibliografi
;Romaner
* 1998 *Últim estiu a Ordino*, Columna, Barcelona
* 2004 *La república invisible*, Proa, Barcelona
* 2013 *El museu de l'elefant*, Andorra la Vella

## Referanser
Strix

**Strix** kan henvise ti:

* Strix (mytologi) (i flertall *strigae*, *striges* eller *strixes*), et flygende nattvesen i gammel romersk mytologi, som forgriper seg på barn
* Strix (ugler), en slekt av store «øreløse» tre-ugler
* Strix (tidsskrift), et svensk vittighetsblad utgitt av Albert Engström
* Strix Television, et svensk TV-selskap
* Strix, ammunisjon (målsøkende prosjektil) til den svenske *Granatkastare m/41* (*12-cm-Minenwerfer*)
* Strix,  spøkefullt artistnavn på den svenske forfatteren August Strindberg, etter vennen Anton Stuxbergs kallenavn «Stux»
* Strix, psevdonym for forfatteren Peter Fleming
Elskede Sputnik

***Elskede Sputnik*** (スプートニクの恋人 – *Spūtoniku no koibito*) er en roman av Haruki Murakami, utgitt i Japan i 1999. Romanen ble utgitt på norsk på Pax Forlag i 2010, oversatt av Magne Tørring.

## Handling og temaer
Romanen beskriver et trekantdrama mellom jeg-fortelleren K, en ung jente som ønsker å bli forfatter, Sumire, og en eldre kvinne, Miu. K elsker Sumire, Sumire elsker Miu og Miu kan ikke elske noen. Viktige temaer i romanen er ensomhet, forstillelse og vanskelighetene med å i det hele tatt bli virkelig kjent med andre mennesker.
Kraków złoty

**Kraków złoty** var en valuta som ble benyttet i Fristaden Kraków i årene mellom 1835 og 1847. Den var delt i 30 groszy.

Da Kraków ble inkorporert i Østerrike i 1846, ble østerriksk gylden innført også i Kraków. Vekslingsraten ble satt til 1 gylden = 4 złote og 12 groszy.

## Litteratur
* Tadeusz Kałkowski: *Tysiąc lat monety polskiej*, Wydawnictwo Literackie, Kraków 1974,
* Czesław Kamiński, Edmund Kopicki: *Katalog monet polskich 1764-1864*, KAW, Warszawa 1977,
* Chester Krause, Clifford Mishler: *Standard Catalog of World Coins, 19th Century Edition, 1801-1900*, Iola 1997, ISBN 0-87341-427-6
Simon Donnelly

**Simon Thomas Donnelly** (født 1. desember 1974 i Glasgow) er en skotsk fotballspiller som for øyeblikket er under kontrakt med Partick Thistle. Donnelly fikk også ti landskamper for  i perioden 1997 til 1998, og var blant annet med i troppen til VM i fotball 1998.

## Klubbkarriere
Donnelly startet sin fotballkarriere hos Queen's Park i 1992, men klarte ikke å spille seg inn på førstelaget. I 1993 dro han videre til Celtic, hvor han fikk sin endelige seriedebut mot slutten av 1993/1994-seseongen i en kamp mot Hibernian. Donnelly spilte seg omsider inn til fast førstelagsplass under 1995/1996-sesongen, hvor han bare gikk glipp av én seriekamp for Celtic.

Under 1997/1998-sesongen var Donnelly en av bidragsyterne til at Celtic vant både Scottish Premier League og Scottish League Cup. I juli 1999 dro han sammen med lagkamerat Phil O'Donnell på en fri overgang til den engelske klubben Sheffield Wednesday. Hos Wednesday ble han rammet av flere skader, og på fire sesonger fikk han kun 53 seriekamper før han ble frigitt av klubben sommeren 2003. Etter først å ha prøvespilt for Coventry City returnerte Donnelly til hjemlandet i august, hvor han skrev under på en ettårskontrakt for St. Johnstone.

Hos St. Johnstone spilte han samtlige seriekamper og scoret åtte seriemål før kontrakten hans gikk ut. Han gikk deretter videre til Dunfermline Athletic i juli 2004, hvor han igjen ble rammet av skader, slik at han kun fikk 39 seriekamper over to sesonger. I juni 2006 dro han til Partick Thistle, hvor han spilte mer eller mindre fast på førstelaget frem til slutten av 2008/2009-sesongen, hvor han også ble spillende trener.

## Landslagskarriere
Donnelly fikk sin landslagsdebut for  mot slutten av 1996/1997-sesongen, hvor han kom inn som innbytter mot  og . I 1998 var Donnelly mer eller mindre fast i den skotske troppen som spilte flere vennskapskamper i forkant av VM i fotball 1998. Han ble også tatt ut i VM-troppen av landslagstrener Craig Brown, men fikk ikke spille en eneste kamp under mesterskapet. Donnelly endte til slutt med ti landskamper og ingen scoringer for Skottland.

## Meritter
;Celtic FC
* Scottish Premier League: 1997/1998
* Scottish Cup: 1994/1995
* Scottish League Cup: 1997/1998

## Eksterne lenker
*
Josep Enric Dallerès

**Josep Enric Dallerès** (født 14. februar 1949 i Vilafranca del Penedès i Catalonia) er en andorransk forfatter og politiker. 

Dallerès studerte språk og litteratur ved Universitetet i Montpellier. Han har undervist i fransk og billedkunst i Andorra la Vella. Dallerès har utgitt seks diktsamlinger og én roman. Han skriver på katalansk, men lyrikken hans er også oversatt til kastiljansk.

I sitt politiske virke har han vært kulturminister, parlamentsmedlem og president i Andorras nasjonalforsamling. 

## Bibliografi
;Lyrikk
* 1974: *33 poemes*, Edicions Calla
* 1976: *Despertar*, Andorra la Vella
* 1987: *Amic*, Editorial Maià, Andorra la Vella
* 1988: *Ulls d'aigua*, Editorial Maià, Andorra la Vella
* 1990: *De tu a tu*, Editorial Maià, Andorra la Vella
* 1995: *Illalba*, Editorial Maià, Andorra la Vella
;Roman
* 2006: *Frontera endins*, Encamp

## Referanser
Mont des Alouettes

**Mont des Alouettes** er en bakketopp nær Les Herbiers i Vendée, Frankrike. På 1700-tallet ble ikke mindre enn sju vindmøller bygget på fjellet. I dag er det tre igjen og en av dem går fortsatt rundt. Under vendéerkrigen ble troppebevegelsene til motstanderne kartlagt fra vindmøllene. Det er målgang på Mont des Alouettes for den første etappen av Tour de France 2011.